stanford-oval/wikipedia huggingface dataset:
IPAQ
ההיסטוריה > תקופת Windows Mobile 2003 SE

לאחר שהשיקה HP את הדגמים החדשים של סוף שנת 2003, החברה נכנסה לתרדמת שנמשכה כמעט שנה עד ששמועות על דגמים חדשים החלו לדלוף החוצה. מעט לפני ההשקה של Windows Mobile 2003SE הכריזה HP על סדרה חדשה של דגמים שיכללו את מערכת ההפעלה החדשה. הדגמים החדשים הראו שינוי קיצוני בקו העיצובי של מכשירי ה-iPAQ שעד עכשיו התאפיינו בצבע מטאלי בהיר ובקווים מעוגלים. הדגמים החדשים התאפיינו בגוונים של אפור עם אזורים שחורים ומבנה מרובע פשוט. הדעה הרווחת בנוגע לדגמים החדשים הייתה שהם לא מושכים את העין בדומה לדגמים הקודמים, אך יש להם מראה של מכשיר מאופק, סולידי ורציני.
הדגם הראשון שהושק היה אחד המאכזבים לטענת רבים. ה-rz1715 היה מיועד לשוק של המשתמש הפשוט המתחיל את דרכו בעולם מחשבי הכף יד. הוא הגיע עם מעבד איטי (203MHz), זיכרון מצומצם מאוד (32mb) אפילו לעבודות פשוטות וללא שום קישוריות אלחוטית (מלבד תת-אדום). ביקורות רבות קטלו את המכשיר עוד לפני שנמכר. הכול טענו שבשל התכונות הפשוטות שלו, שאפיינו מחשבי כף יד בני 4 שנים ויותר, הוא היה אמור להמכר במחיר נמוך בהרבה מהמחיר שנקבע לו. בהתחשב במפרט הטכני הדל שהוא הציע, רבים העדיפו לרכוש דגמים מהדור הישן אשר המחירים שלהם ירדו מתחת לרמות של הדגם החדש.
לאחר מכן השיקה HP דגמים נוספים בעלי עיצוב דומה ל-rz1715, אך שונים לחלוטין בתכונות שלהם. הדגמים rx3715 ו-rx3115 היו מיועדים, לדברי HP, למולטימדיה. שניהם הגיעו עם התקני תקשורת Wi-Fi ו-Bluetooth מובנים. הדגם rx3715, להבדיל מ-rx3115, מכיל זיכרון אחסון גדול, והוא כולל מצלמה דיגיטלית מובנית ברזולוציה של 1.3 מגה פיקסל. בסך הכול לא היה מדובר בקפיצה רצינית מאז הדגמים בדור הקודם והדגם rx3715 זכה להצלחה מוגבלת.
חודשיים נוספים עברו, ו-HP השיקה לחנויות את ספינת הדגל שלה, ה-hx4700. החידוש המרכזי בדגם החדש היה המסך. המסך החדש היה גדול וחד במיוחד והתאפיין ברזולוציה של 640 על 480 פיקסלים, להבדיל מ-320 על 240 בדגם סטנדרטי. בנוסף, הדגם כולל את מיטב התכונות: מעבד מהיר של 624MHz, שני חריצי הרחבה מובנים, התקני תקשורת Wi-Fi ו-Bluetooth מובנים וזיכרון אחסון גדול. הדגם זכה להצלחה אך המכירות נפגעו עקב התחרות מצד יצרניות אחרות. דגמים בעלי מפרט טכני דומה הושקו על ידי החברות Asus, דל ו- Fujitsu Siemens, והם זכו בנתח שוק מכובד.
בתחילת 2005 השיקה HP סדרה נוספת של דגמים שגם הם לא הזכירו את העיצוב הרגיל של דגמי iPAQ. הסדרה כללה את הדגמים: hx2110, hx2410, hx2750. בשלושת הדגמים היו שני חריצי הרחבה מובנים והתקן תקשורת Bluetooth. בדגמים hx2410 ו- hx2750 היה גם התקן תקשורת Wi-Fi. הדגם hx2750 כולל, בניגוד לשאר הדגמים בסדרה, אבטחה באמצעות טביעת אצבע וזיכרון מורחב. הדגמים בסדרה גם נבדלו אחד מהשני במהירות המעבד, החל מ-312MHz בדגם hx2110 עד 624MHz בדגם hx2750.
הערות שוליים

↑  סוכנויות הידיעות, יוזמה חדשה של מיקרוסופט וקומפאק: מחשב לאינטרנט, באתר TheMarker‏, 16 באוגוסט 2000
↑  יהודה שויצר, פאלם צפויה לאבד את ההובלה בשוק מחשבי כף היד לקומפאק, באתר TheMarker‏, 18 ביוני 2001
טרו קויטינן, פאלם צפויה להגיע לערימת הזבל של ההיסטוריה, באתר TheMarker‏, 14 באוגוסט 2001
↑  רונן סרברניק, מיקרוסופט תשיק היום את תוכנת ההפעלה החדשה למחשבי כף היד - פוקט PC 2002, באתר TheMarker‏, 6 בספטמבר 2001
↑  TheMarker digital, קומפאק השיקה שני דגמים חדשים של מחשב כף היד iPAQ, באתר TheMarker‏, 17 באוקטובר 2001
| --- | --- |
בקרת זהויות :  NLI: 987007583639005171  LCCN: sh2010002104
763

שנת 763 היא השנה ה-63 במאה ה-8. זוהי שנה רגילה, שאורכה 365 ימים. באותה תקופה הלוח הגרגוריאני עוד לא היה קיים, ולכן שנה זו קיימת בלוח היוליאני בלבד.
כל התאריכים שלהלן הם לפי הלוח היוליאני.
אירועים

עבד א-רחמן הראשון הצליח להתגבר על המרד הפנימי נגד שלטונו שאורגן על ידי בית עבאס.
נולדו

הארון א-רשיד (נפטר בשנת 809)
ראו גם

ילידי 763‎
נפטרים ב-763‎
762

שנת 762 היא השנה ה-62 במאה ה-8. זוהי שנה רגילה, שאורכה 365 ימים. באותה תקופה הלוח הגרגוריאני עוד לא היה קיים, ולכן שנה זו קיימת בלוח היוליאני בלבד.
כל התאריכים שלהלן הם לפי הלוח היוליאני.
אירועים

הקמת בגדד על ידי בית עבאס ומעבר בירת הממלכה לעיר החדשה.
25 בספטמבר – מרד של קבוצה מתוך השיעים בראשות מוחמד אל נפס אל זכייה, נגד הח'ליפות העבאסית פורץ באזור חג'אז ודרום עיראק
נפטרו

לי באי, משורר סיני (נולד ב-701)
ראו גם

ילידי 762‎
נפטרים ב-762‎
It Takes a Nation of Millions to Hold Us Back

It Takes A Nation of Millions To Hold Us Back הוא האלבום השני של להקת הראפ האמריקאית פאבליק אנמי. הוא יצא בשנת 1988.
האלבום מתאפיין בהפקה דחוסה ועשירה של "בומב סקוואד" המתאפיינת בסימפולים רבים ומגוונים ובנושאים הפוליטיים הטעונים עליהם שר הסולן צ'אק די. האלבום הגיע למקום ה-42 ברשימת 200 האלבומים הנמכרים של המגזין "בילבורד" ולמקום הראשון ברשימת אלבומי ההיפ-הופ וה-R&B.
ביקורות

האלבום נחשב בעיני מבקרים רבים כמגנום אופוס של פאבליק אנמי, ונזכר בביקורות רבות כאחד מאלבומי ההיפ-הופ החשובים והמשפיעים ביותר. האלבום דורג במקום ה-48 ברשימת "500 האלבומים הגדולים של כל הזמנים" של מגזין הרולינג סטון, המקום הגבוה ביותר לאלבום היפ-הופ. מבקרי האתר Acclaimedmusic.net סברו כי זהו אלבום ההיפ-הופ הטוב ביותר שנוצר, ודירגו אותו במקום ה-17 בין כלל האלבומים. המגזין טיים (מגזין)\טיים כלל את האלבום בין 100 האלבומים הגדולים של כל הזמנים בשנת 2006.
ביקורות > דירוגים

| ארגון | דירוג | מיקום | מקור |
| --- | --- | --- | --- |
| בילבורד | 100 אלבומי הראפ הגדולים בכל הזמנים: רשימת צוות | 19 |  |
שמות השירים

שמות כמה משירי האלבום מביעים מחווה או התייחסות לשירים של אמנים אחרים :
השיר "Louder Than a Bomb" מושפע מאלבום האוסף "Louder Than Bombs" של הסמיתס.
"Party for Your Right to Fight" הוא משחק מילים משירם של הביסטי בויז "(You Gotta) Fight For Your Right (To Party)".
"Rebel Without a Pause" גם הוא משחק מילים משמו של סרט הפולחן "Rebel Without a Cause" (בעברית : "מרד הנעורים") בכיכובו של ג'יימס דין.
הערות שוליים

↑  Rolling Stone - The 100 Greatest Albums Of The 80s,‏ Special Issue 1990, באתר rocklist.net
↑  Public Enemy - It Takes a Nation of Millions to Hold Us Back, באתר Acclaimed Music
↑  Damien Scott,Gail Mitchell,Angel Diaz,Carl Lamarre,Michael Saponara,Heran Mamo,Kyle Denis, Damien Scott, Gail Mitchell, Angel Diaz, Carl Lamarre, Michael Saponara, Heran Mamo, Kyle Denis, The 100 Greatest Rap Albums of All Time: Staff List, Billboard, ‏11 ביולי 2024
| --- | --- |
בקרת זהויות :  MusicBrainz release group: 01921d99-9d15-3fce-8734-46e58327cfb7
Armitage

| --- | --- |

 מפתח:  Raphael Mudge 
 גרסה אחרונה:  v08.13.15 (13 באוגוסט 2015) 
 מערכת הפעלה:  חוצה-פלטפורמות 
 נכתבה בשפות:  Java 
 סוג רישיון:  רישיון BSD 
 www.fastandeasyhacking.com
 
ארמיטאג' (באנגלית: Armitage) הוא כלי גרפי לניהול מתקפות סייבר. הכלי מבוסס קוד פתוח ונבנה עבור פרויקט מטהספלוייט (Metasploit).
היסטוריה

Armitage, נכתבה בשפת Java, על ידי רפאל מודג'(Raphael Mudge), במטרה לספק הסבר ראוי על יכולותיה של Metasploit ובנוסף להרחבת הידע בנושא ההאקינג. תחילה היה לכלי הגנתי בלבד, אך בהמשך הורחב והותאם לבודקי חדירה (Penetration Testers) בתחומים נוספים.
באמצעות Armitage ניתן לבצע סריקת פגיעויות, ליצור קבצים זדוניים, לקבל הסברים על פגיעויות שונות ולהשתמש בתכונות המתקדמות של Meterpreter.
הגרסה האחרונה, הוצאה לאור ב-13 באוגוסט 2015 (גרסה 08.13.15).
ראו גם

מטהספלויט
סורק פגיעות
בדיקת חדירות
It Was a... (Masked Christmas)

"It Was a... (Masked Christmas)" (בעברית: "זה היה... (חג מולד עם מסיכות)") הוא סינגל של ג'ימי פאלון, בו משתתפות הזמרת-יוצרת האמריקאית אריאנה גרנדה והראפרית האמריקאית מייגן די סטליון. הוא יצא לאור ב-7 בדצמבר 2021, על ידי חברת התקליטים ריפבליק רקורדס, כסינגל שלא מתוך אלבום.
השיר הגיע למקום ה-38 במצעד 40 שירי המיינסטרים.
רקע וכתיבה

השיר נכתב על ידי גרגורי היין, אריאנה גרנדה, מייגן פיט, עידו זמישלני, ג'ימי פאלון, מיילס ויליאם ורמי יעקב והופק על ידי עידו זמישלני ומיילס ויליאם. ב-6 בדצמבר 2021, פאלון פרסם באינסטגרם ובטוויטר: "חבר'ה. אני לא מאמין שאני כותב את זה אבל – אני מוציא הערב סינגל וקליפ חדשים עם אריאנה גרנדה ומייגן די סטליון".
בסמוך לצאתו עלה השיר לרשת הזרמת המדיה ספוטיפיי, שם הצליח לצבור למעלה מ-10 מיליון השמעות.
וידאו קליפ

הווידאו קליפ הרשמי של השיר פורסם ב-7 בדצמבר והועלה לערוץ היוטיוב הרשמי של ג'ימי פאלון.
נכון לאוקטובר 2022 עומד מונה הצפיות של הקליפ על למעלה מ-7 מיליון צפיות.
מיקומי שיא

|   ‏‏‏  מצעדים ודירוגים (2021)> מדינה |   ‏‏‏  מצעדים ודירוגים (2021)> מצעד |   ‏‏‏  מצעדים ודירוגים (2021)> מיקום שיא |   ‏‏‏  מצעדים ודירוגים (2021)>  |
| --- | --- | --- | --- |
|  ארצות הברית | מצעד שירי החג הדיגיטליים | 37 |  |
|  ארצות הברית | מצעד 40 שירי המיינסטרים | 38 |  |
|  קנדה | CHR/Top 40 | 44 |  |
|  קנדה | Hot AC | 45 |  |
היסטוריית יציאות לאור

| אזור | תאריך יציאה | פורמט | חברת תקליטים | מקור |
| --- | --- | --- | --- | --- |
| כלל העולם | 7 בדצמבר 2021 | הזרמת מוזיקה • הורדה דיגיטלית | ריפבליק |  |
Armored Saint (אלבום)

ערך זה עוסק במיני אלבום. אם התכוונתם ללהקת הבי מטאל אמריקאית, ראו .
Armored Saint (מאנגלית: קדוש משוריין) הוא מיני אלבום של להקת ההבי מטאל האמריקאית ארמורד סיינט, וההקלטה הראשונה שלה. האלבום יצא לאור בשנת 1983, וקיבל ביקורות שליליות יחסית. אתר Allmusic העניק לו רק שני כוכבים מתוך החמישה האפשריים.
רשימת שירים

כל השירים נכתבו והולחנו על ידי להקת ארמורד סיינט.
| מס' | שם | משך |
| --- | --- | --- |
| 1. | Lesson Well Learned  | 2:52 |
| 2. | False Alarm  | 4:03 |
| 3. | On the Way  | 4:43 |
| משך כולל: | משך כולל: | 11:38 |
מבצעים

ארמורד סיינט
ג'ון בוש - שירה
דייוויד פריצ'רד - גיטרה
פיל סנדובל - גיטרה
ג'ואי ורה - גיטרה בס
גונזו סנדובל - תופים
764

שנת 764 היא השנה ה-64 במאה ה-8. זוהי שנה מעוברת, שאורכה 366 ימים. באותה תקופה הלוח הגרגוריאני עוד לא היה קיים, ולכן שנה זו קיימת בלוח היוליאני בלבד.
כל התאריכים שלהלן הם לפי הלוח היוליאני.
אירועים

מאוריציו גאלבאיו הופך לדוג'ה של ונציה
אופה האדיר מלך מרסיה משתלט על ממלכת קנט
עבד א-רחמן הראשון צירף את העיר טולדו לממלכתו.
נולדו

אל-האדי, הח'ליף העבאסי הרביעי (נפטר ב-786)
נפטרו

דומניקו מונגאריו, הדוג'ה של ונציה
ראו גם

ילידי 764‎
נפטרים ב-764‎
Fsck

ריצה אוטומטית של Fsck לאחר כיבוי לא מתוכנן
fsck (ראשי תיבות של: file system check) היא כלי-מערכת לבדיקת תקינות ורציפות של מערכת קבצים במערכות הפעלה ממשפחת Unix.
שימוש

באופן כללי, fsck מורצת באופן אוטומטי עם עליית מערכת ההפעלה כאשר מאובחן מצב של חוסר רציפות במערכת הקבצים עקב כיבוי לא מתוכנן של המחשב כתוצאה מקריסת מערכת או אובדן מקור כוח. בפועל fsck ממומשת בהתאם לסוג מערכת ההפעלה וסוגי ומערכות הקבצים שבהן היא תומכת. עם זאת, באופן כללי ניתן לחלק את האפשרויות של כלי זה למספר סוגים
אפשרות לציין כיצד לפתור בעיות של חוסר רציפות ושגיאות במערכת הקבצים באופן אוטומטי.
אפשרות לציין כיצד לפתור כל אבחון של בעיה באופן ידני - על פי שיקול מנהל המערכת.
אפשרות לציין שלא תתבצע אף פעולת שינוי על מערכת הקבצים - אלא רק דיווח של שגיאות שנמצאו.
כאשר מנהל המערכת מבצע שימוש יזום ב fsck, מערכת הקבצים צריכה להיות במצב שיבטיח בלעדיות ל fsck לבצע בה שינויים (כזה מצב יכול להתקבל על ידי הורדת מערכת הקבצים מנגישות - unmount, נגישות של מערכת הקבצים במצב קריאה בלבד עבור משתמשי המערכת, או הורדה כוללת של המערכת למצב תחזוקה) על מנת שלא תיפגע עקב כתיבות מיותרות בזמן הבדיקה והשינויים.
כלים דומים במערכות הפעלה מסוג ווינדוס הם CHKDISK ו SCANDISK.
דוגמה לשימוש במערכת הפעלה לינוקס:
fsck /dev/sdb1
יבצע סריקה ותיקון שגיאות עבור מערכת הקבצים שמאוחסנת במחיצת הדיסק sdb1.
Come Fly with Me

Come Fly with Me הוא אלבום של הזמר האמריקני פרנק סינטרה שיצא לאור בשנת 1958. זהו אלבום האולפן ה-17 של סינטרה וה-10 תחת חברת ההקלטות קפיטול.
הפקה

באלבום שיתף סינטרה פעולה לראשונה עם המארגן/מנצח בילי מיי. באלבום זה חזר סינטרה, לאחר אלבום חג המולד שהוציא שנה קודם לכן, אל אלבום הנושא שמאפיין אותו לאורך רוב הקריירה. האלבום תוכנן כמסע מוזיקלי סביב העולם ועל פי בקשתו של סינטרה את השירים כתבו סמי כהן וג'ימי ואן האנסן.
בביוגרפיה שכתב המפיק הנודע ג'ורג' מרטין הוא מספר כי כאשר ביקר באולפני קפיטול בזמן ההקלטות הוא שמע את סינטרה מביע את חוסר שביעות רצונו מעטיפת האלבום שבה הוא נראה לטענתו באופן נלעג כמקדם מכירות לחברת TWA.
האלבום הגיע למקום הראשון במצעד הבילבורד בשבוע השני לצאתו ונשאר בפסגה למשך חמישה שבועות. כמו כן זכה האלבום למועמדות לפרס האלבום הטוב ביותר בטקס הגראמי של אותה השנה.
על אף שההקלטות נעשו בסטראו האלבום יצא אל החנויות בשיטת המונו בלבד, אלבום יצא בשיטת סטראו בסופו של דבר רק בשנת 1962. ההבדלים בין שתי הגרסאות של האלבום היו גדולים, האלבום משנת 1958 הוגדר בידי הפרשנים כבעל צליל עמוק יותר וחמים במיוחד בקטעי הנגינה של כלי המייתר וכלי הנשיפה, דבר שחסר בגרסת הסטראו של האלבום. הגרסה המקורית של האלבום משנת 1958 נחשבת היום לכמעט אבודה ודיי נדירה ולמעט כמה עותקים מקוריים הנמצאים בידי חברת קפיטול, ידוע כי האלבום המקורי משמש פריט לאספנים. כל ההוצאות המאוחרות יותר של האלבום שיצאו בשנים 1992 ו 1998 יצאו בגרסת סטראו בלבד.
האלבום הגיע למקום הראשון במצעד האמריקאי ושהה בפסגה במשך חמישה שבועות ולמקום השני במצעד הבריטי.
משתתפים

פרנק סינטרה - קולות
בילי מיי - מארגן, מנצח
רשימת שירים > צד א'

Come Fly With Me
Around the World
Isle of Capri
Moonlight in Vermont
Autumn in New York
On the Road to Mandalay
רשימת שירים > צד ב'

Let's Get Away from It All
April in Paris
London By Night
Brazil
Blue Hawaii
It's Nice to go Trav'ling
Come Home the Kids Miss You

Come Home the Kids Miss You הוא אלבום האולפן השני של הראפר האמריקאי ג'ק הארלו. האלבום יצא לאור ב-6 במאי 2022, על ידי חברות התקליטים אטלנטיק רקורדס ו-Generation Now. האלבום מכיל את הסינגלים "Nail Tech" ו-"First Class". האלבום כולל שיתופי פעולה יחד עם פארל ויליאמס, דרייק, ג'סטין טימברלייק וליל ויין.
רקע והכרזה

חודש לאחר שהוציא את הסינגל המוביל "Nail Tech" בפברואר 2022, הארלו חשף את שם האלבום ותאריך היציאה שלו בסיפור כיסוי עם "רולינג סטון". הוא גם דיבר על עבודה עם מפיקי האלבום, כולל רוג'ט צ'הייד ואנג׳ל לופז, כדי ליצור שירים שמתפתחים תוך כדי כך שהם "גורמים לך להמשיך להקשיב", וכינה את זה "כל המשימה" עבור פרויקט. הארלו כינה את החומרים של אלבומו השני "רציניים יותר" ואת כוונתו ליידע את המאזינים שהוא "אחד הטובים בדור [שלו]".
הארלו גם הסביר שהוא מקווה לשתף פעולה עם דולי פרטון "באיזה חרא קשה" עבור האלבום, ושההנהלה שלו ניהלה משא ומתן עם שלה.
רשימת רצועות

| Come Home the Kids Miss You> מס' | Come Home the Kids Miss You> שם | Come Home the Kids Miss You> משך | Come Home the Kids Miss You>  | Come Home the Kids Miss You>  | Come Home the Kids Miss You>  | Come Home the Kids Miss You>  | Come Home the Kids Miss You>  | Come Home the Kids Miss You>  | Come Home the Kids Miss You>  |
| --- | --- | --- | --- | --- | --- | --- | --- | --- | --- |
| 1. | Talk of the Town  | 1:22 |  |  |  |  |  |  |  |
| 2. | Young Harleezy  | 3:44 |  |  |  |  |  |  |  |
| 3. | I'd Do Anything to Make You Smile  | 3:13 |  |  |  |  |  |  |  |
| 4. | First Class  | 2:53 |  |  |  |  |  |  |  |
| 5. | Dua Lipa  | 2:15 |  |  |  |  |  |  |  |
| 6. | Side Piece  | 3:54 |  |  |  |  |  |  |  |
| 7. | Movie Star (בהשתתפות פארל ויליאמס)   | 2:22 |  |  |  |  |  |  |  |
| 8. | Lil Secret  | 2:09 |  |  |  |  |  |  |  |
| 9. | I Got a Shot  | 2:18 |  |  |  |  |  |  |  |
| 10. | Churchill Downs (בהשתתפות דרייק)   | 5:09 |  |  |  |  |  |  |  |
| 11. | Like a Blade of Grass  | 2:06 |  |  |  |  |  |  |  |
| 12. | Parent Trap (בהשתתפות ג'סטין טימברלייק)   | 3:09 |  |  |  |  |  |  |  |
| 13. | Poison (בהשתתפות ליל ויין)   | 3:42 |  |  |  |  |  |  |  |
| 14. | Nail Tech  | 3:26 |  |  |  |  |  |  |  |
| 15. | State Fair  | 3:14 |  |  |  |  |  |  |  |
| משך כולל: | משך כולל: | 44:56 |  |  |  |  |  |  |  |
הערות שוליים

↑  רוג'ט צ'הייד, אנג׳ל לופז
↑  Aswad, Jem (16 במרץ 2022). "Jack Harlow to Drop New Album, 'Come Home the Kids Miss You,' in May". Variety. נבדק ב-17 במרץ 2022. {{cite web}}:  (עזרה)
↑  Zidel, Alex (16 במרץ 2022). "Jack Harlow Announces New Album "Come Home The Kids Miss You" Release Date". HotNewHipHop. נבדק ב-17 במרץ 2022. {{cite web}}:  (עזרה)
↑  Legaspi, Althea (8 באפריל 2022). "Jack Harlow Makes Everything 'First Class' in New Song". Rolling Stone. נבדק ב-8 באפריל 2022. {{cite web}}:  (עזרה)
↑  Gonzalez, Alex (3 במאי 2022). "Jack Harlow Reveals The 'Come Home, The Kids Miss You' Tracklist". Uproxx. נבדק ב-4 במאי 2022. {{cite web}}:  (עזרה)
↑  Hiatt, Brian (16 במרץ 2022). "Jack Harlow Is a Heartthrob and a Budding Superstar. He Wants a Lot More". Rolling Stone. נבדק ב-17 במרץ 2022. {{cite web}}:  (עזרה)
↑  "Jack Harlow Announces New Album 'Come Home the Kids Miss You'". Rap-Up. 16 במרץ 2022. נבדק ב-17 במרץ 2022. {{cite web}}:  (עזרה)
↑  Kenneally, Cerys (16 במרץ 2022). "Jack Harlow announces new album Come Home the Kids Miss You". The Line of Best Fit. נבדק ב-17 במרץ 2022. {{cite web}}:  (עזרה)
↑ Release formats for Come Home the Kids Miss You on May 6, 2022:
"Come Home The Kids Miss You T-Shirt + CD Box Set". Jack Harlow Official Store. נבדק ב-6 במאי 2022. {{cite web}}:  (עזרה)
"Come Home The Kids Miss You White Cassette". Jack Harlow Official Store. נבדק ב-6 במאי 2022. {{cite web}}:  (עזרה)
"Come Home The Kids Miss You CD". Jack Harlow Official Store. נבדק ב-6 במאי 2022. {{cite web}}:  (עזרה)
"Come Home The Kids Miss You Black Vinyl". Jack Harlow Official Store. נבדק ב-6 במאי 2022. {{cite web}}:  (עזרה)
"Come Home the Kids Miss You". Apple Music (US). 6 במאי 2022. נבדק ב-6 במאי 2022. {{cite web}}:  (עזרה)
| ג'ק הארלו |
| --- | --- | --- |
דיסקוגרפיה
| אלבומי אולפן | Thats What They All Say (2020) • Come Home the Kids Miss You (2022) • Jackman (2023) |  |
| סינגלים | "Whats Poppin" • "Tyler Herro" • "Way Out" • "Already Best Friends" • "Industry Baby" • "SUVs (Black on Black)" • "Nail Tech" • "First Class" |  |
| השתתפות בסינגלים | "Tap In (Remix)" • "Killer (Remix)" • "Body (Remix)" • "Backstage Passes" • "3D" |  |
| --- | --- |
בקרת זהויות :  MusicBrainz release group: d0c823fc-ad7c-434d-8555-ad8e7592c33c
Adobe Dreamweaver

| --- | --- |


Dreamweaver 2024 במערכת ההפעלה Windows 11. שימו לב לפיצול חלון העבודה לשני חלקים: תצוגת ה-WYSIWYG הוויזואלית בצד הימני לצד קוד המקור בשמאל.
 מפתח:  אדובי מערכות (לשעבר מקרומדיה)
 מחזור חיים:  1 בדצמבר 1997 – הווה (26 שנים) 
 גרסה אחרונה:  21.4 (6 במאי 2024) 
 מערכת הפעלה:  OS X ,Windows
 נכתבה בשפות:  C++
 סוג רישיון:  קנייני (עד גרסה CS6) תוכנה כשירות (כחלק משירות Creative Cloud, החל מגרסה CC)
 קטגוריה:  עורך HTML, סביבת פיתוח משולבת
 adobe.com/products/dreamweaver/
 
Adobe Dreamweaver (אדובי דרימוויבר) היא תוכנה המשמשת ליצירה ועריכה של דפי אינטרנט ואתרי אינטרנט אשר פותחה במקור על ידי חברת Macromedia, עד אשר נרכשה החברה על ידי אדובי מערכות ב-2005. קיימות גרסאות של התוכנה למערכות ההפעלה חלונות ו-Mac OS.
סקירה

בגרסאותיה הראשונות הוצעה דרימוויבר כתוכנת עריכה המשלבת את הפרודוקטיביות של עיצוב ויזואלי WYSIWYG, עם מצב שליטה ועריכה של קוד ה-HTML. שילוב זה היה נדיר כאשר התוכנה יצאה לשוק בסוף שנות התשעים, דבר שסייע רבות לתפוצתה. בהמשך הוספו לה טכנולוגיות חדישות, כגון תמיכה בCSS, ג'אווה סקריפט, ותמיכה בשפות צד-שרת כגון PHP ו-ASP.
כחלק מעורך ה-WYSIWYG, דרימוויבר יכולה להסתיר מהמשתמש את הפרטים של קוד ה-HTML, דבר המקל על מתחילים בתחום ביצירת דפי אינטרנט ואתרים בסיסיים. כמו כן, עורך הקוד של דרימוויבר מתקדם גם הוא, ומקל על כתיבה של תסריטים מסובכים על ידי הטעמה של הפקודות והאופרטורים השונים בצבעים נבדלים (לכל שפה יש סכמת צביעה משלה), הדגשת שגיאות תחביר, והשלמה אוטומטית של קודים. התוכנה גם מספקת כלי ניהול למסגרת האתר, כאשר ניתן בה לנהל תיקיות שורש של מספר אתרים, לתכנן את מבנה הקישורים של כל אתר באמצעות דיאגרמות, ולהתחבר לשרת מרוחק לצורך העלאת האתר לרשת.
בכך, דרימוויבר משמשת כסביבת פיתוח משולבת המכסה את כל האספקטים בפיתוח האתר: עיצוב גרפי, כתיבת קוד, וניהול האתר.
עם כניסתה של גרסת ה-MX, שולבו בה כלים דינמיים ליצירת תוכן. באותה הרוח של WYSIWYG, מאפשרת דרימוויבר התחברות לשרת בסיס נתונים דרך ממשק ויזואלי, כמו גם סינון והצגה של תוכן, כאשר הקוד מוחדר באופן אוטומטי לתוך דפי האתר. החל מגרסה 8 והלאה, לאחר הרכישה על ידי אדובי, הותאמה התוכנה כך שתייצר קוד תקני יותר בהתאם להנחיות W3C. בגרסאות יותר מאוחרות, נוספו לתוכנה תמיכה ב-HTML5 ובעיצוב אתרים רספונסיבי, והחל מגרסת CC 2015 יש אינטגרציה מלאה עם סביבת העבודה Bootstrap לפיתוח בצד לקוח.
היבט מכובד של דרימוויבר בגרסאותיה החדשות הוא המבנה בר-ההרחבה. כעת ניתן להרכיב תוספות לתוכנה ("Extensions"), אשר כל אחד יכול לפתח, בדרך כלל ב-HTML או JavaScript. דרימוויבר נתמכת בקהילה רחבה של מפתחים, המפתחים הרחבות מגוונות, ומאפשרים את הורדתם או רכישתם של אלה דרך אתר התוכנה.
דרימוויבר תומכת בהדגשת תחביר עבור שפות התכנות הבאות:
ActionScript
ASP "קלאסי" (התמיכה נפסקה בגרסת CS5)
סי שארפ
CSS
ColdFusion (או CFML. שפת פיתוח לאינטרנט פרי פיתוחה של מקרומדיה)
EDML
XML
XSLT
HTML כולל XHTML לגרסאותיו, והחל מגרסת CS5.5 גם בHTML5.
ג'אווה
JSP (ראשי תיבות של Java Server Pages, שפת צד שרת הדומה ל־ASP ול־PHP אך מבוססת על ג'אווה) (התמיכה נפסקה בגרסת CS5)
ג'אווה סקריפט
PHP
ויז'ואל בייסיק
VBScript
WML (שפה הדומה ל־HTML שמשמשת ליצירת דפי אינטרנט בטכנולוגיית WAP, לטלפונים ניידים מיושנים)
תמיכה בעברית

עד גרסה CS3, כדי לעצב דפים המכילים עברית או ערבית היה צורך בהתקנת הרחבות חיצוניות שפותחו על ידי מפתחים צד שלישי. בין ההרחבות שהיו נפוצות, לדוגמה, עבור גרסת MX לצורך כתיבת עברית נכללו "חלומות" (שתמכה בקידוד לעברית ויזואלית, ISO-8859-8 (אנ')) ו-DreamHebrew (שתמכה גם בתקן הוויזואלי ISO-8859-8 וגם בתקן הישן של חלונות, Windows-1255). גרסת CS3, שהייתה כאמור הגרסה הראשונה שפותחה לאחר הרכישה של אדובי, נמכרה, בדומה לתוכנות אדובי רבות, גם גרסה מזרח-תיכונית (Middle Eastern Version) שאפשרה הקלדת שפות מזרח תיכוניות כעברית, ערבית, אורדו ופרסית בצורה טבעית גם כשהמשתמש עבר למצב עריכת קוד-מקור.
ראו גם

Microsoft Expression Web
הערות שוליים

↑  להבדיל מASP.NET, שהיא סביבת עבודה שניתן לכתוב דרכה בשפות כמו סי שארפ או VB
↑  מירי פרידמן, דקל מועלם וטל ניניו, Dreamweaver MX - המדריך הרשמי המלא, פרק "עבודה עברית" עמ' 521 ואילך. הוצאת מכללת מנטור, 2002
↑  Using Arabic and Hebrew text in Dreamweaver, באתר אדובי. המדריך תקף לגרסת CS6.
↑  Macromedia Dreamweaver - What's new in 2.0, web.archive.org, ‏1999-04-29
↑  Macromedia - Dreamweaver : Product info, web.archive.org
↑  About Macromedia UltraDev, web.archive.org, ‏2000-08-15
↑  Macromedia Dreamweaver New Features, web.archive.org, ‏2001-02-07
↑  What's New in Dreamweaver MX, web.wellesley.edu
↑  Macromedia - Dreamweaver MX : Product Overview, web.archive.org, ‏2002-08-02
↑  Macromedia - Developer Center: Dreamweaver MX 2004 New Features and Benefits, web.archive.org, ‏2006-10-04
↑  Macromedia - Dreamweaver 8, web.archive.org, ‏2005-08-10
↑  Adobe - Dreamweaver CS3, Upgrade from Dreamweaver 8, MX 2004, 4, web.archive.org, ‏2007-04-08
↑  Adobe ® Dreamweaver® CS4 Read Me (במגוון שפות)
↑  Dreamweaver CS4 is Coming... With Incontext Editing, www.jeffhendricksondesign.com
↑  web design, web interface design | Adobe Dreamweaver CS5, web.archive.org, ‏2010-04-15
↑  Web design software, HTML editor | Adobe Dreamweaver CS5.5, web.archive.org, ‏2011-04-12
↑  Learn what's new in Dreamweaver CC 2014, Adobe Help
↑  Adobe Dreamweaver CC 2014.1 (October 2014), Adobe Help
↑  What's New in Dreamweaver CC 2015?, Adobe Help Center
↑  2017 releases of Dreamweaver CC, Adobe Help Center
| אדובי קריאייטיב סויט וקריאייטיב קלאוד |
| --- | --- | --- |
| מוצרים | אקרובט • איירו • ברידג' • דימנשן • פוטושופ • אילוסטרייטור • אינדיזיין • אינקופי • פרמייר פרו • אודישן • אפטר אפקטס • דרימוויבר • מדיה אנקודר • אנימייט (פלאש לשעבר) • פרילוד • XD • פוטושופ לייטרום • קרקטר אנימייטור • ספארק |  |
| שירותי ענן | Behance • פונטס • סטוק |  |
| תוכנות בעבר | ביזנס קטליסט • גו לייב • דיבייס סנטרל • אדג' • אנקור • פיירוורקס • אימייג' רדי • סטוק פוטוס • מיוז • און לוקיישן • אדובי סאונדבות' • סטורי • אולטרה |  |
| --- | --- |
בקרת זהויות :  NKC: ph138631 
העורך החזותי (WYSIWYGׂ) ב-Dreamweaver MX.
מסך הכניסה של דרימוויבר MX 2004
Dreamweaver 8 במערכת ההפעלה Windows XP
CEC Bank

| --- | --- |

 נתונים כלליים
 סוג:  חברה בבעלות המדינה
 מייסדים:  אלכסנדרו יואן קוזה 
 תקופת הפעילות:  1864–הווה (כ־160 שנה)
 מיקום המטה:  בוקרשט, רומניה
 קואורדינטות:  44°25′55″N 26°05′47″E﻿ / ﻿44.432009°N 26.096499°E﻿ / 44.432009; 26.096499 
 ענפי תעשייה:  ביטוח ושירותים פיננסיים
 מוצרים עיקריים:  שירותי בנקאות וניהול נכסים
 עובדים:  6200
  
 www.cec.ro
 he
 
סי.אי.סי בנק (באנגלית: CEC Bank) הוא מוסד פיננסי מוביל ברומניה המספק שירותי ביטוח ושירותים פיננסיים לכ-2.7 מיליון לקוחות.
המטה הראשי של הבנק נמצא בעיר בוקרשט ומלבדו מפעיל הבנק מעל ל-1300 סניפים ברחבי רומניה.
נכון לשנת 2020 מעסיק המוסד כ-6,200 ונמצא בבעלות מלאה של ממשלת רומניה.
היסטוריה

בנק סי.אי.סי הוקם בשנת 1864 על ידי אלכסנדרו יואן קוזה, כחמש שנים לאחר איחוד נסיכויות הדנובה.
בשנת 1875, החל הבנק בבניית המטה המרכזי בעיר בוקרשט.
בשנת 1900, חנך הבנק את המטה החדש בארמון סי.אי.סי (Palatul CEC).
בזמן מלחמת העולם השנייה, הנהלת הבנק ונכסיה הועברו לעיר יאשי לאחר שבוקרשט נכבשה על ידי הנאצים.
בשנת 2005, החל הבנק לשווק פתרונות אשראי ללקוחותיו.
בשנת 2006, נכשל ניסיון ההפרטה של הבנק לאחר שההצעה בסך 560 מיליון יורו שהציע הבנק הלאומי של יוון לא תאמה את ציפיותיה של ממשלת רומניה.
בחודש 2008, החליפה החברה את שמה לסי.אי.סי בנק (CEC Bank) וכמו כן גם את הלוגו והמיתוג שלה.
בחודש 2013, הפך לבנק הגדול ביותר לאחר שהפעיל כ-1090 סניפים ברחבי רומניה.